**ΣΥΜΒΟΥΛΟΙ ΣΠΟΥΔΩΝ**

|  |  |  |
| --- | --- | --- |
| **Μέλος ΔΕΠ - Σύμβουλος Σπουδών** | **e-mail επικοινωνίας** | **Φοιτητή/Φοιτήτριας (που το επώνυμο αρχίζει)** |
| ΑΓΡΙΟΠΟΥΛΟΥ ΣΟΦΙΑ | s.agriopoulou@uop.gr | Από **Α** έως **Γι** |
| ΒΑΡΖΑΚΑΣ ΘΕΟΔΩΡΟΣ | t.varzakas@uop.gr | Από **Γκ** έως **Δ** |
| ΒΟΓΟΠΟΥΛΟΥ ΑΡΕΤΗ | a.vogopoulou@uop.gr | Από **Ε** έως **Καπ** |
| ΚΑΠΟΛΟΣ ΙΩΑΝΝΗΣ | i.kapolos@uop.gr | Από **Καρ** έως **Κξ** |
| ΚΑΠΠΟΣ ΑΛΕΞΑΝΔΡΟΣ | a.kappos@uop.gr, | Από **Κο** |
| ΚΟΥΤΡΟΥΜΠΗΣ ΦΩΤΗΣ | f.koutroumpis@uop.gr | Από **Κπ** έως **Λω** |
| ΞΗΡΟΓΙΑΝΝΗΣ ΓΕΩΡΓΙΟΣ | g.xirogiannis@uop.gr | Από **Μ** έως **Ν** |
| ΠΑΠΑΔΕΛΛΗ ΜΑΡΙΝΑ | m.papadelli@uop.gr | Από **Ξ** έως **Π** |
| ΡΕΚΟΥΜΗ ΚΩΝ/ΝΑ | k.rekoumi@uop.gr | Από **Ρ** έως **Σρ** |
| ΣΠΗΛΙΟΠΟΥΛΟΣ ΙΩΑΚΕΙΜ | i.spiliopoulos@go.uop.gr | Από **Στ** έως **Φ** |
| ΦΑΡΜΑΚΗΣ ΛΑΜΠΡΟΣ | l.farmakis@uop.gr | Από **Χ** έως **Ω** |

## ΚΑΝΟΝΙΣΜΟΣ ΣΥΜΒΟΥΛΟΥ ΣΠΟΥΔΩΝ

## 1. Γενικά

Σύμφωνα με τον εσωτερικό κανονισμό του Πανεπιστημίου Πελοποννήσου οι σύμβουλοι σπουδών είναι καθηγητές του Τμήματος, που παρέχουν σε φοιτητές, χωρίς πρόσθετη αμοιβή, υπηρεσίες προσανατολισμού, συμβουλευτικής και υποστήριξης με έμφαση σε θέματα σπουδών και φοίτησης, καθοδηγώντας και υποστηρίζοντας τους φοιτητές στα προγράμματα σπουδών τους.

Ο Σύμβουλος Σπουδών ενημερώνεται κατά την έναρξη κάθε ακαδημαϊκού έτους τους για την ομάδα φοιτητών που αναλαμβάνει, ενημερώνεται με τις διευθύνσεις ηλεκτρονικού ταχυδρομείου των φοιτητών που του έχουν ανατεθεί, διαγράφει όσους από τους παλαιότερους φοιτητές του έχουν ήδη αποφοιτήσει. Επιπλέον ανακοινώνει στην ιστοσελίδα του Τμήματος συγκεκριμένες ημέρες/ώρες κατά τις οποίες δέχεται τους φοιτητές που συμβουλεύει. Ως Σύμβουλοι Σπουδών αναλαμβάνουν όλα τα μέλη ΔΕΠ του Τμήματος εκτός και αν κάποιο μέλος εξαιρεθεί με αιτιολογημένη απόφαση της Συνέλευσης του Τμήματος. Η κατανομή των πρωτοετών φοιτητών σε κάθε Σύμβουλο Σπουδών γίνεται στην αρχή κάθε ακαδημαϊκού εξαμήνου από τον Πρόεδρο του Τμήματος

## 2. Ρόλος του Συμβούλου Σπουδών

Ο Σύμβουλος Σπουδών επιλέγει τον τρόπο προσέγγισης και βοήθειας των φοιτητών που του ανατίθενται. Ως ελάχιστη κοινή προσέγγιση των φοιτητών μας, το Τμήμα ζητάει από τους Συμβούλους Καθηγητές να ενημερώνουν και να συμβουλεύουν τους φοιτητές για όλα τα παρακάτω:

• Περιεχόμενο μαθημάτων, συμμετοχή σε εργαστήρια, αξιοποίηση των υποδομών του Τμήματος, δυσκολίες, τρόποι αξιολόγησης μαθημάτων, ενθάρρυνση του φοιτητή να συμμετέχει σε προόδους, εργαστήρια, σειρές ασκήσεων, προβλήματα στο ωρολόγιο πρόγραμμα, που βοηθούν τον φοιτητή να κατανοήσει τον τρόπο διδασκαλίας και εξέτασης των μαθημάτων.

• Περιεχόμενο μαθημάτων επιλογής και συζήτηση με τον φοιτητή για τα προσωπικά ενδιαφέροντα πριν τη τελική επιλογή του μαθήματος.

• Συζήτηση των αποτελεσμάτων των εξετάσεων.

• Επιλογή θέματος πτυχιακής εργασίας.

• Μεταπτυχιακές σπουδές (στο Τμήμα, στην Ελλάδα ή/και στο εξωτερικό).

• Επαγγελματικές προοπτικές (ευκαιρίες στον δημόσιο και στον ιδιωτικό τομέα, ελεύθερο επάγγελμα, θέσεις εργασίας στο εξωτερικό).

• Συζήτηση οποιουδήποτε οικογενειακού, προσωπικού ή άλλου θέματος το οποίο δημιουργεί εμπόδια στις σπουδές. Ο Σύμβουλος Σπουδών μπορεί να έρθει σε επικοινωνία με τους οικείους του φοιτητή διατηρώντας πάντα το ακαδημαϊκό απόρρητο και την προστασία των προσωπικών δεδομένων.

Προβλήματα που διαπιστώνει ότι δεν μπορούν να επιλυθούν τα μεταφέρει εγγράφως στον Πρόεδρο του Τμήματος.